Anton Mohr

Anton Mohr (født 8. februar 1890 på Fjøsanger i Bergen, død 14. september 1968) var en norsk økonomiprofessor, kjent for et titalls bøker om reiser og økonomiske forhold fra hele verden.

Etter Latinskole i Bergen Digitalarkivet og cand.philos. i historie fra Det Kongelige Frederiks Universitet 1915 ble han dr.philos. 1923 på en avhandling om Nilens økonomi.  Han fortsatte i Kristiania som universitetsstipendiat i politisk geografi 1926 til 1931. Mohr bistod i planleggingen av Norges handelshøyskole 1933–36, og ble den 1. juli 1936 konstituert samme sted som dosent i handelsgeografi sammen med Axel Sømme. De to  ble således blant de fire første tilsatte ved den nye institusjonen.   Hans fagområde ble senere omgjort til handelshistorie og kolonialpolitikk.  Mohr ble i 1943 innvalgt i Det Norske Videnskaps-Akademi. Fra 1946 til 1960 var han professor i økonomisk historie.

Han reiste i 1913 med foreldrene på en verdensomfattende tur og skrev over 1300 artikler i Aftenposten der han var fast utenriks-kronikør fra 1920.
I tillegg til flere økonomiske avhandlinger skrev Mohr  reiseskildringer, barnebøker og tre verk om Napoleonstiden. Mohr var ridder i 1. klasse av St. Olavs Orden og kommandør av Italias kroneorden.

 Familie 
Han var sønn av den bergenske korngrossist Conrad Mohr (1849–1926) og Agnethe Kropelien (1861–1905) og vokste opp i «Villa Stupet» på Fjøsanger, tegnet av arkitekt Peter Andreas Blix og oppført i 1882. Anton Mohr overtok det nedsarvede huset i 1959 og bygde nytt, men donerte den opprinnelige spisestue i 1962 til Norges Handelshøyskole, som har brukt det som representasjons- og selskapslokale.Stupet   , slik beskrevet av Norges handelshøyskole. Faren Conrad var konsul for Tyskland, og Keiser Wilhelm II besøkte hver sommer frem til den andre verdenskrig. Anton Mohrs bror var godseieren Wilhelm Mohr (1886–1978) som var far til flygeren Wilhelm Mohr.

Selv giftet Anton seg i 1916 med Karen Anker Vogt (1889–1919), i 1924 med Ragna Abigael Stang Braadland (1905–; datter av minister Birger Braadland) og sist med Ingeborg (Inger) Kristina Haraldsen (1900–).Mohr, Anton i Hvem er Hvem, 1948.

 Utgivelser 






















 Barnebøker 




 Referanser 

Kategori:Norske geografer
Kategori:Norske historikere
Kategori:Norske professorer i økonomi
Kategori:Norske barnebokforfattere
Kategori:Norske forfattere av reiseskildringer
Kategori:Professorer ved Norges Handelshøyskole
Kategori:Vitenskapelig ansatte ved Universitetet i Oslo
Kategori:Medlemmer av Det Norske Videnskaps-Akademi
Kategori:Journalister i Aftenposten
Kategori:Riddere av 1. klasse av St. Olavs Orden
Kategori:Italias kroneorden
Kategori:Personer fra Bergen kommune